ยอมรับว่าขับหลงทางไปๆมาๆเข้าไปดอนหอยหลอดพอดีเวลาใกล้มื้อเย็นเลยไหนๆจะเปิดแผนที่แล้ว เปิดแผ่นที่ลิงค์ทางออกผ่านร้านอาหารกับทางวงในเลยดีกว่า อิอิ ขับตามทางผ่านดอนหอยหลอด วนผ่านสวนสมเด็จพระนางเจ้าฯ จนใกล้ทางออกจะเห็นร้านทางขวามือค่ะ แต่ถ้าขับมาจากเส้นพระราม 2 ขาออกล่ะก็ ให้เลี้ยวซ้ายตรงหัวมุมปั๊ม LPG จะเห็นร้านอยู่ทางซ้ายมือค่ะ

ร้านแดงอาหารทะเลเป็นร้านอาหารที่คุ้นชื่อกันมาแต่ดั้งเดิม สาขานี้เป็นสาขาเปิดใหม่ค่ะ ภายในร้านจะแบ่งเป็นโซนติดแอร์และโซนเปิดโล่ง โต๊ะสามารถนั่งได้เป็นครอบครัวขนาดเล็กจนถึงใหญ่ ต่อโต๊ะกันสบาย ภายในร้านมีเมนูแปะอยู่ที่ข้างฝาด้วยค่ะ

เมนูที่สั่งส่วนมากเป็นที่แนะนำๆกันในวงในนี่แหละอย่าง
**ปลาทูตาเตี๊ยะ 120 บาท**
เป็นปลาทูขนาดกลางค่ะ ไม่ใหญ่มาก ได้มา 5 ตัวราดน้ำเหมืแนน้ำซีอิ๊วแต่รวสหวาน มีรสเผ็ดติดปลายลิ้น มีพริกขี้หนูเม็ดโรยหน้ามา เนื้อปลาทูสดดีค่ะไม่นิ่มเละแกะก้างออกง่าย เวลาทานแกะเนื้อมารอ ราดน้ำซอสลงไป แหม!อร่อยอย่าบอกใคร
**หอยหลอดผัดฉ่า 160 บาท**
เป็นหอยหลอดที่ตัวใหญ่อยู่เหมือนกันค่ะ ผัดฉ่ามาซะหอมฟุ้งกลิ่นโหระพาและพริกไทย แอบซ่อนพริกขี้หนูทุบไว้แบบกลมกลืน เผ็ดกำลังดี ถือว่ารสชาติได้ใจผัดฉ่ามากๆค่ะ แถมหอยสดเคี้ยวเนื้อกรุบๆกรึบๆ สมแล้วที่มาถึงแหล่งหอยหลอดค่ะ
**กุ้งทอดกระเทียมพริกไทย 620 บาท**
บอกก่อนเลยว่ามันมีแบบชุดเล็กที่400กว่าบาทด้วยค่ะ แต่ตอนสั่งไม่ได้สังเกตป้ายบอกราคา เห็นว่ามาสามคนคงชุดเล็กแหละค่ะ ที่ไหนได้พอมาเสริฟ ช้อคค่ะ! กุ้งที่ตัวใหญ่มากกกเกือบสิบตัวแกะทอดกรอบโรยกระเทียมปรุงรสมาเรียบร้อย เนื้องี้แน่นเปลือกก็กรอบ ทานได้ทั้งตัวเลยค่ะแต่ส่วนหางจะแข็งหน่อยและส่วนขาจะทิ่มเหงือกค่ะ แนะนำให้ตัดออกก่อนเล็กน้อบค่ะ 555+ เวลาทานจะได้กลิ่นหอมของกระเทียมกับความเค็มของซอสที่ใช้ปรุงรสมา อร่อยมากจริงๆค่ะจานนี้

ข้าวเปล่าที่นี่จานละ 10 บาท เครื่องดื่มมีให้เลือกอย่างหลากหลายสุดๆค่ะ น้ำแข็งเปล่าคิดเป็นถังๆละ 30 บาท pepsi ขวดพลาสติกเล็ก 20 บาท 

การบริการที่นี่พนักงานไม่ค่อยเทคแคร์ดีเท่าไหร่ เหมือนว่าจะมีคนรับออร์เดอร์แค่คนสองคนค่ะ ที่เหลือเป็นคนคอยเคลียร์โต๊ะ กว่าจะสั่งได้ต้องรอคนจดออร์เดอร์ว่างก่อนเดินผ่านแล้วใช้กระแสจิตจ้อง 555+ อาจจะเป็นได้ว่าร้านเปิดตั้งแต่ 8 โมงยันสองทุ่ม ช่วงเย็นแบบนี้พนักงานคงจะเริ่มล้ากันแล้วละค่ะ ใครสนใจแวะไปลิ้มลองกันได้นะคะ ;))